
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός χατώτατου ορίου της ανά χιλιόμετρο τιμής των 

ΔΧ ειδικών τουριστικών λεωφορείων . 1 

Καθορισμός καθηκόντων που θα ασκούνται από υπαλλήλους 
των Κλάδων ΠΕ3 Κτην/κού και ΠΕ7 Γεωλόγων του Υπ. 

Γεωργίας. 2 

Τροποποίηση της αριθ. 240174/18.1.1988 απόφασης του 

Υπουργού Γεωργίας. 3 

Καταβολή μέρους των δεδουλευμένων αποδοχών και αποζη¬ 
μιώσεων στους μισθωτούς της επιχ/σης ΕΒΕΠΥ που πτώ- 

χευσε. 4 

Συμπλήρωση της Φ 105/Γ2γ/2077/20.7.1982 κοινής 
απόφασης των Υπουργών Προεδρίας της Κυβέρνησης και 

Υγείας, Πρόνοιας και Κοιν. Ασφαλίσεων. 5 

Πρόσληψη προσωπικού στο Θεραπευτήριο Χρονιών Παθή¬ 
σεων Παίδων Αθηνών . 6 

Έγκριση του Κανονισμού προσωπικού του Οργανισμού Βιο¬ 
μηχανικής Ιδιοκτησίας (ΟΒΙ). 7 

Ανασυγκρότηση Γνωμοδοτικής Επιτροπής Ακτοπλοϊκών Συ¬ 
γκοινωνιών για το χρονικό διάστημα από 1.12.88 μέχρι 
30.9.89. 8 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 539273/ειδ.αριθ.474 (1) 


Καθορισμός κατώτατου ορίου της ανά χιλιόμετρο τιμής των ΔΧ 
ειδικών τουριστικών λεωφορείων. 

ΟΙ ΑΝΑΠΛΗΡΩΤΕΣ ΥΠΟΥΡΓΟΙ 
ΕΘΝΙΚΗΣ ΟΙΚΟΝΟΜΙΑΣ ΚΑΙ ΜΕΤΑΦΟΡΩΝ 
ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

α. Το Ν. 1624/51 περί ΕΟΤ όπως ισχύει σήμερα. 

β. Το άρθρο 12 του Ν. 711 /77 περί ειδικών τουριστικών λεω¬ 
φορείων. 

γ. Την 516425/10.5.88 Κοινή Υπουργική Απόφαση με την 
οποία καθορίστηκαν τα κατώτατα όρια της ανά χιλιόμετρο τιμής 
των Δ.Χ. ειδικών τουριστικών λεωφορείων για τη χρονική πε¬ 
ρίοδο από 1.1.88 μέχρι 31.12.88. 

δ. Το Ν. 1558/26.7.85 (ΦΕΚ 137/Α/26.7.85) Κυβέρνηση 
και Κυβερνητικά Όργανα. 

ε. Την Υ587/23.6.88 (ΦΕΚ 441/24.6.88) απόφαση του 
Πρωθυπουργού «Καθορισμός αρμοδιοτήτων του Αναπληρωτή 
Υπουργού Εθνικής Οικονομίας». 


στ. Την ανάγκη καθορισμού των τιμών 1989 για τη μίσθωση 
των τουριστικών λεωφορείων με αναπροσαρμογή των τιμών 
1988 δεδομένου ότι οι νέες τιμές πρέπει να προσαρμοστούν με το 
σημερινό κόστος λειτουργίας και γενικά το κόστος συντήρησης 
και εργασίας των τουριστικών λεωφορείων. 

ζ. Τη σύμφωνη γνώμη της Υπηρεσίας σε συνδυασμό με την 
104/8.8.88 εισήγησή της κατόπιν σύσκεψης των αρμοδίων 
Υπηρεσιακών παραγόντων ΕΟΤ και Υπουργείων και εκπροσώ¬ 
πων των συνδικαλιστικών φορέων, αποφασίζουμε: 

1. Καθορίζουμε από 1.1.89 μέχρι 31.12.89 τα κατώτατα 
όρια τιμών εκμίσθωσης τουριστικών λεωφορείων για τις περιό¬ 
δους 1.4.89 έως 30.9.89 (Υψηλή περίοδος), 1.1.89 έως 
31.3.89 και 1.10.89 έως 31.12.89 (χαμηλή περίοδος) ως 
εξής: 

α. Μέχρι 300 χιλιόμετρα με δεκάωρη απασχόληση ημερη¬ 
σίους: 


άνω των 


Τουρ. Λεωφ. με θέσεις μέχρι 

20 

30 

42 

42 

Υψηλή περίοδος 

27.660 

29.430 

30.980 

37.620 

Χαμηλή περίοδος 

24.200 

25.300 

27.500 

33.000 

β. Για κάθε ώρα απασχόλησης ανεξάρτητη των διανυομένων χιλιομ. 




άνω των 

Τουρ. Λεωφ. με θέσεις μέχρι 

20 

30 

42 

42 

Υψηλή περίοδος 

2.330 

2.600 

2.690 

3.270 

Χαμηλή περίοδος 

2.200 

2.300 

2.500 

3.000 

γ. Για την περίπτωση εκμίσθωσης τουριστικού λεωφορείου κατά χι¬ 
λιόμετρο και για μέχρι 300 χιλιόμετρα οι τιμές καθορίζονται ως εξής 

(δρχ. ανά χιλιόμετρο) 








ανω των 

Τουρ. Λεωφ. με δέσεις μέχρι 

20 

30 

42 

42 

Υψηλή περίοδος 

80 

95 

100 

115 

Χαμηλή περίοδος 

65 

75 

85 

100 


σε συνδυασμό με τη β' περίπτωση. 

Για τα πέραν των 300 χλμ. διανυόμενα τοιαύτα οι τιμές καθορίζο¬ 
νται σε 45 δρχ. την υψηλή περίοδο και 40 δρχ. τη χαμηλή περίοδο. 

2. Για τα λεωφορεία πρώτης πενταετίας από την ημερομηνία έκδο¬ 
σης της πρώτης άδειας κυκλοφορίας οι ανωτέρω τιμές προσαυξάνονται 
κατά 10%. 

3. Η καταστρατήγηση των τιμών προς τα κάτω αποτελεί αδίκημα 
διωκώμενο κατά τις διατάξεις περί αθέμιτου ανταγωνισμού και των κυ¬ 
ρώσεων του άρθρου 15 του Ν. 711/77. 

Η απόφαση αυτή να,δημόσιευθεί σπ]ν. Εφημερίδα της Κυβερνήσεως. 

Αθήνα, 7 Νοεμβρίου 1988 

ΟΙ ΑΝΑΠΛΗΡΩΤΕΣ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΜΕΤΑΦΟΡΩΝ & ΕΠΙΚΟΙΝΩΝΙΩΝ 

Ν. ΣΚΟΥΛΑΣ Κ. ΣΦΥΡΙΟΥ 

-♦-— . 

Αριθ. 377629 (2) 

Καθορισμός καθηκόντων που θα ασκούνται από υπαλλήλους των 

Κλάδων ΠΕ3 Κτην/κού και ΠΕ7 Γεωλόγων του Τπ. Γεωρ- 

γίας. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

Τις διατάξεις: 

α) Του Ν. 1558/1985 «Κυβέρνηση και Κυβερνητικά όργανα» 
(ΦΕΚ 137/Τ.Α./28.7.1985). 

β) Του άρθρου 5 του Ν. 1586/86 «Βαθμολογική διάρθρωση 
των θέσεων του Δημοσίου, Νομικών Προσώπων Δημοσίου Δι¬ 
καίου και των Οργανισμών Τοπικής Αυτοδιοίκησης κάι άλλες 
διατάξεις» (ΦΕΚ 37/Τ.Α./1.4.1986). 

γ) Του Π. Δ/τος 402/1988 «Οργανισμός Υπουργείου Γεωρ¬ 
γίας» (ΦΕΚ 187/Τ.Α./26.8.1988), αποφασίζουμε: 

1. Καθορίζουμε τα καθήκοντα που θα ασκούναι από υπαλλή¬ 
λους των Κλάδων ΠΕ3 Κτηνιατρικού και ΠΕ7 Γεωλόγων με 
βαθμό Α' ως ακολούθως: 

Κλάδος ΠΕ3 Κτηνιατρικού 

α. Το έργο της μελέτης και σύνταξης σχεδίου προγράμματος 
προστασίας της κτηνοτροφίας από τον κίνδυνο της ραδιενέργειας, 
με βάση τα ευρωπαϊκά και διεθνή επιστημονικά δεδομένα, στο 
οποίο θα προτείνεται και η λήψη συγκεκριμένων οργανωτικών 
και διοικητικών μέτρων. 

Κλάδος ΠΕ7 Γεωλόγων 

α. Συντονισμός και εποπτεία των προγραμμάτων επί Κεντρι¬ 
κού και Περιφερειακού επιπέδου, ανάπτυξης και αξιοποίησης των 
επιφανειακών και υπογείων υδατικών πόρων της χώρας. 

β. Συντονισμός των ενεργειών για την προστασία των επιφα¬ 
νειακών και υπογείων υδατικών πόρων από ρυπάνσεις ή υπερε- 
κμεταλλεύσεις. 

γ. Κατάρτιση προγραμμάτων προώθησης της εφηρμοσμένης 
επιστήμης και έρευνας στους τομείς Υδρογεωλογίας - Τεχνικής 
Γεωλογίας κ.λπ. σε συνεργασία με τα Α.Ε.Ι. 

δ. Εποπτεία για τη συγκέντρωση και επεξεργασία των υδρολο- 
γικών στοιχείων του Υπ. Γεωργίας, ώστε κατά λεκάνη υδρολο- 
γική, να εξαχθούν τα απαιτούμενα στοιχεία, σύμφωνα με το Ν. 
1739/87 που δεν έχουν πραγματοποιηθεί μέχρι σήμερα. 

ε. Εισηγήσεις για την έκδοση πράξεων μετακινήσεως του Γεω- 
λογικού προσωπικού (μεταθέσεις - αποσπάσεις) αναλόγως των 
διαφόρων αναγκών. 

2. Τα παραπάνω καθήκοντα θα ανατίθενται σε υπαλλήλους 
των Κλάδων ΠΕ3 Κτηνιατρικού και ΠΕ7 Γεωλόγών μέ βαθμό 
Α’ ανάλογα με τις υπηρεσιακές ανάγκες και για όλες τις Υπηρε¬ 
σιακές μονάδες του Υπουργείου Γεωργίας, πλην Υπηρεσιών Νο¬ 
μαρχιακού επιπέδου και Ν.Π.Δ.Δ. περί των οποίων ρητά αναφέ¬ 
ρει το δεύτερο εδάφιο της παρ. 1 του άρθρου 5 του Ν. 1586/86. 

Η απόφαση αυτή,να δημοσιευθεί στην Εφημερίδα της Κυβερνήσεως. 

Αθήνα, 10 Νοεμβρίου 1988 

Ο ΥΠΟΥΡΓΟΣ 

. Γ. ΠΟΤΤΑΚΗΣ 


Αριθ. 375906 (3) 

Τροποποίηση της αριθ. 240174/18.1.1988 απόφασης του 
Υπουργού Γεωργίας. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Την αριθ. 344725/12.8.87 (ΦΕΚ 437/Τ.Β./19.8.87) 
απόφαση του Υπουργού Γεωργίας «περί μεταβιβάσεως αρμοδιο¬ 
τήτων». 

2. Την αριθ. 240174/18.1.88 απόφασή μας (ΦΕΚ 23/ 
Τ.Β./28.1.88) με την οποία καθορίσθηκαν τα ανώτατα όρια 
ημερών κίνησης εκτός έδρας μισθωτών Ιδ. Δικαίου Υπουργείου 
Γεωργίας. 

3. Το από 7.11.1988 Υπηρεσιακό Σημείωμα της Δ/νσης 
Αναδασώσεων & Ορεινής Υδρονομίας, με το οποίο συμφωνεί για 
την αύξηση ημερών εκτός έδρας ενός (1) ειδικευμένου εργάτη με 
σχέση εργασίας Ιδ. Δικαίου αορίστου χρόνου της Δ/νσης Αναδα¬ 
σώσεων Ροδόπης από τριάντα (30) σε πενήντα (50) ημέρες, για 
τον τρέχοντα χρόνο, λόγω υπηρεσιακών αναγκών, αποφασί¬ 
ζουμε: 

Τροποποιούμε την αριθ. 240174/18.1.88 απόφασή μας και 
καθορίζουμε το ανώτατο όριο κίνησης εκτός έδρας ενός (1) ειδι¬ 
κευμένου εργάτη με σχέση εργασίας Ιδ. Δικαίου αορίστου χρόνου 
της Δ/νσης Αναδασώσεων Ροδόπης, από τριάντα (30) σε πενή¬ 
ντα (50) ημέρες, για τον τρέχοντα χρόνο, λόγω υπηρεσιακών 
αναγκών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 10 Νοεμβρίου 1988 

Ο Γεν. Γραμματέας 
ΠΑΝ. ΑΛΕΞΟΠΟΥΛΟΣ 

- 4 - 

Αριθ. 32494 (4) 

Καταβολή μέρους των δεδουλευμένων αποδοχών και αποζημιώ¬ 
σεων στους μισθωτούς της επιχ/σηςΈΒΕΠΥ που πτώχευσε. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 1 του άρθρου μόνου του Ν. 
1172/81 «περί κυρώσεως, συμπληρώσεως και ερμηνείας της 
υπό χρονολογίαν 2.3.81 Πράξεως Νομοθετικού Περιεχομένου 
«περί καταβολής υπό του Οργανισμού Απασχολήσεως Εργατικού 
Δυναμικού, δεδουλευμένων αποδοχών καί αποζημιώσεων εις μι¬ 
σθωτούς κλπ.». 

2. Την αριθμ. 3610/88 γνωμοδότηση του Δ.Σ. του ΟΑΕΔ 
(αριθμ. συνεδρίασης 324/1.11.88) που μας υποβλήθηκε με το 
αριθμ. 115488/2.11.88 έγγραφο του Οργανισμού. 

3. Το γεγονός ότι, στην περίπτωση αυτή, συντρέχουν λόγοι γε¬ 
νικότερου κοινωνικού συμφέροντος και προκύπτει, έκδηλη οικο¬ 
νομική αδυναμία της επιχ/σης ΕΒΕΠΥ, αποφασίζουμε: 

Εγκρίνουμε την καταβολή από τον ΟΑΕΔ στον καθένα από 
τους 2 μισθωτούς της επιχ/σης ΕΒΕΠΥ που πτώχευσε α) μέρους 
των δεδουλευμένων αποδοχών τους και μέχρι του ποσού των εξή¬ 
ντα πέντε χιλιάδων (65.000) δρχ. συνολικού ύψους εκατόν τριά¬ 
ντα χιλιάδων (130.000) δρχ. και β) μέρους των αποζημιώσεών 
τους και μέχρι του ποσού, των τριάντα χιλιάδων (30.000) δρχ. 
συνολικού ύψους εξήντα χιλιάδων (60.000) δρχ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 8 Νοεμβρίου 1988 

Ο ΥΠΟΥΡΓΟΣ 

Γ. ΓΕΝΝΗΜΑΤΑΣ 

Αριθ. Φ105/Γ2γ/οιχ, 5846 (5) 

Συμπλήρωση της Φ 105/Γ2γ/2077/20.7.1982 κοινής από¬ 
φασης των Υπουργών Προεδρίας της Κυβέρνησης και Υγείας, 

Πρόνοιας και Κοινωνικών Ασφαλίσεων. 

ΟΙ ΥΠΟΥΡΓΟΙ ΠΡΟΕΔΡΙΑΣ ΤΗΣ 
ΚΥΒΕΡΝΗΣΗΣ ΚΑΙ ΥΓΕΙΑΣ, ΠΡΟΝΟΙΑΣ , 

ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη τις διατάξεις: 

1. Του άρθρου 2,(παρ. 10) του Ν. 1232/1982 «Επαναφορά 
σε ισχύ τροποποίηση και συμπλήρωση των διατάξεων του Ν.Δ. 
4352/1964 και άλλες διατάξεις» (ΦΕΚ 22/62 τ.Α). 

2. Την αριθ. Φ.105/Γ2γ/2077/20.7.1982 κοινή απόφαση 
των Υπουργών Προεδρίας της Κυβέρνησης και Υγείας, Πρόνοιας 
και Κοινωνικών Ασφαλίσεων όπως αυτή τροποποιήθηκε. 

3. Την άριθ. 471/7.7.88 κοινή απόφαση του Πρωθυπουργού 
και του Υπουργού Υγείας, Πρόνοιας και Κόιν. Ασφαλίσεων «Ανά¬ 
θεση αρμοδιοτήτων στους Υφυπουργούς Υγείας, Πρόνοιας και 
Κοιν. Ασφαλίσεων (ΦΕΚ 463/7.7.88), αποφασίζουμε: 

Συμπληρώνουμε την αριθ. (2) σχετική απόφαση στην παρ. 2 
αυτής και ορίζουμε, όπως απόντος, κωλυομένου ή μη υπάρχο- 
ντος του Ειδικού Γραμματέα τις παραπάνω αρμοδιότητες ασκούν 
κατά αντικείμενο αρμόδιοι προϊστάμενοι των κεντρικών Διευθύν¬ 
σεων του Ιδρύματος. 

Η απόφαση αυτή να δημοσιευθεί στην Εφημερίδα της Κυβερνήσεως; 

Αθήνα, 14 Νοεμβρίου 1988 

ΟΙ ΥΠΟΥΡΓΟΙ - 

ΥΦΥΠΟΥΡΓΟΣ 
ΥΓΕΙΑΣ, ΠΡΟΝΟΙΑΣ ΚΑΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΟΙΝΩΝΙΚΟΝ ΑΣΦΑΛΙΣΕΩΝ 

ΑΠ. ΚΑΚΛΑΜΑΝΗΣ ΧΡ. ΟΙΚΟΝΟΜΟΥ 

-♦- 

Αριθ. Α2α/30301 · . (6) 

Πρόσληψη προσωπικού στο Θεραπευτήριο Χρονιών Παθήσεων 
Παίδων Αθηνών. 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1; Τις διατάξεις 

α) Του άρθρου 5 κεφ. Β’ του Ν. 993/79. 

β) Του άρθρου 9 του Ν. 1476/84. 

2. Την πράξη του Υπουργού Προεδρίας της Κυβέρνησης αριθ. 
213/11.5.87. 

3) Το έγγραφο της Δ/νσης Αναπήρων αριθ. Γ4β/φ.501/ 
2831/26.10.88. 

4) Το έγγραφο του Θ.Χ. Παθήσεων Παίδων Αθηνών αριθ. 
258/7.11.88. 

5) Τις επείγουσες ανάγκες του Θ.Χ. Παθήσεων Παίδων Αθη¬ 
νών, που δεν μπορούν να καλυφθούν με προσωπικό με απόσπαση 
από άλλες υπηρεσίες. 

6) Την απόφαση του Πρωθυπουργού και του Υπουργού 
Υγείας, Πρόνοιας και Κοιν. Ασφαλίσεων αριθ. 471/88 (ΦΕΚ 
463/Β/88, αποφασίζουμε: 

I. Ορίζουμε τον αριθμό του αναγκάιούντος για πρόσληψη προ¬ 
σωπικού διαφόρων ειδικοτήτων, στο θεραπευτήριο Χρονιών Πα¬ 
θήσεων Παίδων Αθηνών με σχέση εργασίας ιδιωτικού για χρο¬ 
νικό διάστημα οκτώ μήνες για την κάλυψη επειγουσών υπηρεσια¬ 
κών αναγκών του Θεραπευτηρίου ακολούθως: 

1) Σε ένα (1) Διοικητικό - Οικονομικό (κλ.ΠΕ) 

2) Σε ένα (1) ψυχολόγο 

3) Σε δύο (2) Διοικητικούς - Λογιστικούς (κλ.ΤΕ) 

4) Σε δύο (2) Κοινωνικούς Λειτουργούς 

5) Τέσσερις (4) βοηθούς Εργοθεραπείας 

6) Σε μία (1) φυσικοθεραπεύτρια 

7) Σε ένα (1) Τεχνολόγο Ηλεκτρολόγο 


8) Σε πέντε (5) Διοικητικούς - Λογιστικούς (κλ.ΔΕ) 

9) Σε μία (1) Δακτυλογράφο . 

10) Τρεις (3) Κοινωνικούς Επιμελητές 

11) Σε δεκαπέντε (15) βοηθούς Νοσοκόμους 

12) Σε ένα (1) Ηλεκτρολόγο 

13) Σε ένα (I) οδηγό αυτοκινήτου 

14) Σε μία (1) ράπτρια 

15) Σε ένα (1) Μάγειρα 

16) Σε δέκα (10) πρακτικές νοσοκόμες 

17) Σε δέκα (10) Επιμελητές - Θαλάμων 

18) Σε δύο (2) τραυματιοφορείς - Συνοδούς 

19) Σε ένα (1) βοηθό Μαγείρου 

20) Σε τρεις (3) φύλακες - Νυκτοφύλακες 

21) Σε οκτώ (8) άτομα βοηθητικό προσωπικό καθαριότη¬ 
τας 

22) Σε δύο (2) πλύντριες 

23) Σε ένα (Ι)Έργάτη 

II. Εγκρίνουμε την απόφαση του .Διοικητικού Συμβουλίου του 
Θεραπευτηρίου Χρονιών Παθήσεων Παίδων Αθηνών που πάρ- 
θηκε στην αριθ. 9/17.10.88 συνεδρίασή του για την πρόσληψη 
στο εν λόγω Θεραπευτήριο σύμφωνα με τα ανωτέρω του παρα¬ 
κάτω προσωπικού ως εξής: 

ΐ) Αικατερίνη Μαρκοπούλου, του Θεοδ., Διοικητικός - οικονο¬ 
μικός (κλ.ΠΕ) 

2) Αλεξάνδρα Καλομοίρή του Ηρακλή, Ψυχολόγος 

3) Μαλλή Αικατερίνη του Μιχαήλ, Δ/κός - Λογιστικός 
(κλ.ΤΕ) ' 

4) Μανδηλαράς Ιωάννης του Νικολάου, Διοικητικός Λογιστι¬ 
κός (κλ.ΤΕ) . 

5) Μαργίδου Σοφία του Γεωργίου, Κοινωνική Λειτουργός 

6) Ρούσου Σεβαστή Κοινωνική Λειτουργός 

7) Καπνουλά Δέσποινα του Δημητρίου, βοηθός ,εργοθερα- 
πείας 

. 8) Χριστοφόρου Σταυρούλα του Αθανασίου, βοηθός εργοθέρα- 
πείας 

9) Μακαρώνα Μαρία του Γεωργίου, βοηθός εργοθεραπείας 

10) Βάλβη Ιωάννα του Ιωάννη, βοηθός εργοθεραπείας 

11) Πάτση Χαρίκλεια του Ελευθερίου, φυσικοθεραπεύτρια 

12) Σαμαρά Σταυρούλα του Ιωάννη, τεχνολόγος - Ηλεκτρολό¬ 
γος 

13) Νέρη Αλεξάνδρα του Βασιλείου, Διοικητικός - Λογιστικός 
(ΔΕ) 

14) Παρασχάκη Ελένη του Κων/νου, Διοικητικός - Λογιστι¬ 
κός (ΔΕ) 

15) Μαγκούφης Γεώργιος του Στέργιου Διοικητικός - Λογι- 
, στικός (κλ. ΔΕ) 

16) Λεγάκης Ιωάννης του Νικολάου Διοικητικός - Λογιστικός 

(κλ. ΔΕ) * ■.■·■■ 

17) Πολίτης Παναγιώτης του Ιωάννη Διοικητικός - Λογιστι¬ 
κός (κλ. ΔΕ) 

18) Παππά Ιωάννα του Δημητρίου, Δακτυλογράφος 

19) Λιάτου - Αμπράζη Αικατερίνη του Νικηφόρου, Κοινωνι¬ 
κός - Επιμελητής 

20) Νιάρχου Αγγελική του Αθανασίου Κοινωνικός Επιμελη¬ 
τής 

21) Παπαχριστοπούλου Αγγελική του Χάράλάμπους Κοινω¬ 
νικός Επιμελητής 

22) Παπούλιος Ιωάννης του Κων/νου, βοηθός-Νοσοκόμρς 

23) Βλάχου Μαργαρίτα του Γεωργίου βοηθός-Νοσοκόμος 

24) Μακρινού Μαρία του Μιχαήλ βοηθός-Νοσοκόμος 

25) Σοφία Χρύσουλα του Δημητρίου βοηθός-Νοσοκόμος 

26) Λυμπεράτόυ Αναστασία του' Χρήστου βοηθός-Νοσοκό- 

μος 

27) Μάνη Δήμητρα του Αποστόλου βοηθός-Νοσοκόμος 

28) Λάππα Άρτεμη του Αθανάσιου, βοηθός-Νοσοκόμος 

29) Αθανασίου Αικατερίνη του Χρήστου, βοηθός-Νοσοκό¬ 
μος 

30) Χαμηλάκη - Γούλα Αικατερίνη του Χαραλάμπους Βοηθός 
Νοσοκόμος 

31) Μέντζου Χρυσούλα του Σπυρίδωνα, Βοηθός Νοσοκό¬ 
μος 

32) Κανιούρά Ελένη του Δημητρίου, Βοηθός Νοσοκόμος 

33) Χαραλάμπου-Γουμένου Δέσποινα του Νικολάου, βοηθός 
Νοσοκόμος 

34) Παπαδογιάννης Γεώργιος του Αναστασίου, βοηθός Νοσο¬ 
κόμος ■'· 

35) Βεργιάδου Αδαμαντία -Κυριακή του Ξενοφώντος - Θεμι¬ 
στοκλή Βοηθός Νοσοκόμος 

36) Καρελά Ελένη του Κων/νου, Βοηθός Νοσοκόμος 

37) Γκίνης Αναστάσιός του Ιωάννη, Ηλεκτρολόγος 

38) Γονιδάκη Ελένη του Δημητρίου, ράπτρια 

39) Κάτσαρης Δημήτριος του Ηλία, οδηγός αυτοκινήτων 

40) Πιερράκος Βασίλης του Χρήστου, Μάγειρας 

41) Μαντέλλου Γεωργία του Ιωάννη, Πρακτική Νοσοκόμα 

42) Ζιώγα Βάγια του Σπυρίδωνα, Πρακτική Νοσοκόμα, 

43) Πουπουζά Γεωργία του Βασ. Μπρατζάκου, Πρακτική Νο¬ 
σοκόμα 

44) Κατσακιώρη Γεωργία του Αθανασίου Πρακτική Νοσο¬ 
κόμα 

45) Ζάχου Βασιλική του Νικολάου Πρακτική Νοσοκόμα 

46) Σύρίγου Μαριέτα του Ιωάννη, Πρακτική Νοσοκόμος 

47) Καστόρα Αρετή του Ευσταθίου Πρακτική Νοσοκόμος 

48) Λάρου Βασιλική του Αθανασίου Πρακτική Νοσοκόμος 

49) Τσακαλοχωρίτου Δέσποινα του Νικ.. Πρακτική Νοσοκό¬ 
μος 

50) Μουρδουκούτα-Τσιαμπιέ Κατίνα του Βασιλείου Πρακτική 
Νοσοκόμος 

51) Τσιπρόφτης Βασίλης του Αθανασίου, Επιμελητής - Θαλα¬ 
μηπόλος 

52) Δριτσέλης Γεώργιος του Αθανασίου Επιμελητής - Θαλα¬ 
μηπόλος 

53) Τζόβας Δημήτριος του Ευαγγέλου Επιμελητής - Θαλαμη¬ 
πόλος 

54) Διαμαντάκης Κων/νος του Τριαντάφυλλου Επιμελητής - 
Θαλαμηπόλος 

55) Κοντός Ευάγγελος του Παντελή Επιμελητής - Θαλαμη¬ 
πόλος. 

56) Ζάφείρης Δημήτριος του Νικολάου Επιμελητής - Θαλα¬ 
μηπόλος 

•57) Τσιχλάκης Γεώργιος του Πέτρου Επιμελητής - Θαλαμη¬ 
πόλος 

58) Χονδρομπίλας Βασίλειος του Ιωάννη Επιμελητής - Θαλα¬ 
μηπόλος 

59) Κανελλέα Ζαχάρω του Παναγιώτου Επιμελητής - θαλα¬ 
μηπόλος 

60) Μουλαζιμάκη Μαρία του Ιωάννη, Επιμελητής - Θαλαμη¬ 
πόλος 

61) Γκέκας Σωτήρης του Δημητρίου, Τραυματιοφορέας- 
Συνοδός 

62) Τσιαούσης Απόστολος του Γεωργίου, Τραυματιοφορέας- 
Συνοδός 

63) Σταμούλης Στυλιανός του Νικολάου Βοηθός Μάγειρα 

64) Γκλαβάς Χρήστος του Βασιλείου, Φύλακας - Νυκτοφύλα¬ 
κας 

65) Γεωργαράς Κων/νος του Αντωνίου, Φύλακας Νυκτοφύ¬ 
λακας 

66) Χουχούλης Μιλτιάδης του Κων/νου, Φύλακας Νυκτοφύ¬ 
λακας 

67) Τσίγκου Βασιλική του Θεοδώρου, προσωπικό καθαριότη¬ 
τας 

68) Τζουρτζιώτη Ελένη του Στέργιου προσωπικό καθαριότη- 

τας -. · 

69) Αλιμπέρτη-Σιμοπούλου Ρόζα-Μαρία του Γεωργίου, προ- 
; σωθικό; καθαριότητας 

70) Μαναδάκη Ασπασία του Αντωνίου, προσωπικό καθαριό¬ 
τητας ■ 


71) Τερζή Μαρία του Παναγιώτη, προσωπικό καθαριότη¬ 
τας 

72) Βάνδουλα Αλεξάνδρα του Ανδρέα, προσωπικό καθαριότη¬ 
τας 

73) Τσιώπα Ελένη του Αποστόλου, προσωπικό καθαριότη¬ 
τας 

74) Καραμπέτσου Ιωάννης του Δημητρίου προσωπικό καθα¬ 
ριότητας 

75) Πιερράκου Σταυρούλα του Βασιλείου, πλύντρια- 
σιδερώτρια 

76) Γεωργάνου Ελένη του Ηλία πλύντρια-σιδερώτρια 

77) Φουρτούνης Ευάγγελος του Νικολάου, Εργάτης 

Η απόφαση αυτή να δημοσιευθεί στην Εφημερίδα της Κυβερνήσειος. 

Αθήνα, 14 Νοεμβρίου 1988 

Ο ΥΦΥΠΟΥΡΓΟΣ 

ΧΡΙΣΤΟΣ ΟΙΚΟΝΟΜΟΥ 
-♦- 

Αριθ. 16987 (7) 

Έγκριση του Κανονισμού προσωπικού του Οργανισμού Βιομη¬ 
χανικής Ιδιοκτησίας (ΟΒΙ). 

Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις του άρθρου 4 παρ. 1, του νόμου 1733/1987 
«Μεταφορά τεχνολογίας, εφευρέσεις, τεχνολογική καινοτομία και 
σύσταση Επιτροπής Ατομικής Ενέργειας» (ΦΕΚ 171, Α), 

2. Τις διατάξεις του νόμου 1558/1985 «Κυβέρνηση και Κυ¬ 
βερνητικά Όργανα» (ΦΕΚ 13,Α), 

3. Τις διατάξεις του νόμου 1735/87 «προσλήψεις στο δημόσιο 
τομέα» και της Απόφασης του Πρωθυπουργού και Υπουργών αρ. 
1154 «Εξαίρεση δημοσίων επιχειρήσεων και οργανισμών από 
εφαρμογή κανόνων δημοσίου τομέα» (ΦΕΚ 256, Β’). 

4. Το κείμενο του Κανονισμού προσωπικού του ΟΒΙ, έτσι 
όπως συντάχθηκε απο το Διοικητικό Συμβούλιο του ΟΒΙ και υπο¬ 
βλήθηκε νόμιμα στον Υπουργό Βιομηχανίας, Ενέργειας και τε¬ 
χνολογίας στις 1.11.1988, εγκρίνουμε: 

Το κείμενο του Κανονισμού προσωπικού του ΟΒΙ που καταρτί¬ 
σθηκε απο το Διοικητικό Συμβούλιο του ΟΒΙ κατά την υπ’ αριθμ. 
26 συνεδρίαση του στις 27.10.88, που είναι το παρακάτω: 

ΚΑΝΟΝΙΣΜΟΣ ΠΡΟΣΩΠΙΚΟΥ 
ΟΡΓΑΝΙΣΜΟΥ ΒΙΟΜΗΧΑΝΙΚΗΣ ΙΔΙΟΚΤΗΣΙΑΣ 

Άρθρο 1 

Αρμοδιότητα πρόσληψις και πεδίο εφαρμογής 

1. Αρμόδιο όργανο για την πρόσληψη προσωπικού στον ΟΒΙ 
είναι το Διοικητικό Συμβούλιο του Οργανισμού ή ο Γενικός Διευ¬ 
θυντής, εφόσον του έχει μεταβιβασθεί αυτή η αρμοδιότητα. 

2. Οι διατάξεις του Κανονισμού αυτού δεν εφαρμόζονται στον 
Γενικό Διευθυντή του ΟΒΙ παρά μόνον εαν ρητά παραπέμπει σ’ 
αυτές η σύμβαση πρόσληψής του. . 

3. Όπου στον Κανονισμό αυτό δεν υπάρχουν ειδικές ρυθμίσεις 
έχουν εφαρμογή τα άρθρα 648-680 του Αστικού Κώδικα και οι 
εκάστοτε ισχύουσες διατάξεις του εργατικού δικαίου. 

Άρθρο 2 

Θέσεις εργασίας και κατάταξη 

1. Το Διοικητικό Συμβούλιο, ύστερα από εισήγηση του Γενι¬ 
κού Διευθυντή, ορίζει την περιγραφή των καθηκόντων, την ιεραρ¬ 
χική κατάταξη και τα απαιτούμενα προσόντα για κάθε θέση ερ¬ 
γασίας. Μεταβολές αποφασιζόμενες απο το Διοικητικό Συμβού¬ 
λιο δεν θίγουν τα δικαιώματα του εργαζόμενου που κατέχει τη 
θέση. 

2. Στους διαφόρους τομείς απασχόλησης, η περιγραφή των 

καθηκόντων και η ιεραρχία στις κατηγορίες καθορίζουν την ανα¬ 
μενόμενη επαγγελματική εξέλιξη μέσα στον Οργανισμό. 

3. Το Διοικητικό Συμβούλιο μπορεί, μετά από εισήγηση του 
Γενικού Διευθυντή, να αποφασίσει την ιεραρχική ανακατάταξη 
μιας θέσης όταν το επίπεδο των καθηκόντων διαφοροποιή¬ 
θηκε. 

• 4. Κάθε θέση εργασίας κατατάσσεται σε μια απο τις εξής τέσ¬ 
σερεις κατηγορίες: κατηγορία Ε, κατηγορία Τ, κατηγορία Λ, κα¬ 
τηγορία Γ. Η κατηγορία Ε διαιρείται στις υποκαταηγορίες Ε1, 
Ε2, Ε3 και Ε4. 

5. Στο παράρτημα I καθορίζονται κατά κατηγορίες οι θέσεις 
εργασίας και τα απαιτούμενα ελάχιστα τυπικά προσόντα. 

6. Το Διοικητικό Συμβούλιο του Οργανισμού ορίζει και κατα¬ 
νέμει κατά κατηγορίες, σύμφωνα με τις υπηρεσιακές ανάγκες, τις 
θέσεις εργασίας ιδιωτικού δικαίου αορίστου χρόνου του Οργανι¬ 
σμού. 

7. Το αρμόδιο κατά το άρθρο 1 παρ. 1 του Κανονισμού αυτού 
όργανο συμπληρώνει τις κενές θέσεις εργασίας στον ΟΒΙ λαμβά- 
νοντας υπόψη τα προσόντα και τις ικανότητες για εκτέλεση των 
ορισμένων καθηκόντων. Οι νέες θέσεις εργασίας γνωστοποιού¬ 
νται υποχρεωτικά στο προσωπικό πριν τη συμπλήρωσή τους. 

Άρθρο 3 

Πρόσληψη . 

1. Για την πρόσληψη προσωπικού στον ΟΒΙ κάθε κατηγορίας 
πρέπει να συντρέχουν στο πρόσωπο του υποψήφιου τα εξής προ¬ 
σόντα: 

α. Να είναι έλληνας υπήκοος ή αλλοδαπός ομοεθνής ή υπή¬ 
κοος κράτους μέλους των Ευρωπαϊκών Κοινοτήτων, με την 
προϋπόθεση ότι έχει τις απαραίτητες για την εκπλήρωση των κα¬ 
θηκόντων του γνώσεις της ελληνικής γλώσσας· εάν τελείως ειδι¬ 
κοί λόγοι επιβάλλουν να μη τηρηθεί αυτή η προϋπόθεση, η σχε¬ 
τική απόφαση του Δ.Σ. υπόκειται στην έγκριση του εποπτεύπο- 
ντος υπουργού. 

β. Να έχει εκπληρώσει τις στρατιωτικές του υποχρεώσεις, 
εκτός αν δεν έχει εκ του νόμου τέτοια υποχρέωση ή έχει νόμιμα 
απαλλαγεί. 

γ. Να μην έχει καταδικαστεί για αδίκημα που φανερώνει επι¬ 
λήψιμη προσωπικότητα. 

δ. Να έχει την απαραίτητη φυσική ικανότητα και υγεία για την 
εκτέλεση των καθηκόντων που του ανατίθενται. Πριν από κάθε 
πρόσληψη σε θέση εργασίας στον ΟΒΙ ο υποψήφιος υποβάλλεται 
σε ιατρική εξέταση από νοσοκομείο ή ιατρική μονάδα που υποδει¬ 
κνύει το Διοικητικό Συμβούλιο του ΟΒΙ. Το νοσοκομείο ή η ια¬ 
τρική μονάδα πιστοποιούν την κατάσταση υγείας του υποψηφίου. 
Τα έξοδα της παραπάνω εξέτασης βαρύνουν τον Οργανισμό. 

ε. Να κατέχει τα διπλώματα, τους τίτλους ή την επαγγελμα¬ 
τική πείρα που απαιτείται για την εκτέλεση των καθηκόντων του. 

2. Με την πράξη πρόσληψης κατατάσσεται ο νεοπροσλαμβανό- 
μενος από το αρμόδιο κατά το άρθρο 1 παρ. 1 του Κανονισμού 
αυτού όργανο στην κατηγορία και στο μισθολογικό κλιμάκιο πόυ 
αντιστοιχεί στα ουσιαστικά και τυπικά προσόντα του με συνεκτί- 
μηση της επαγγελματικής του επίδοσης και της πείρας του. 

3. Το Διοικητικό Συμβούλιο μπορεί με αιτιολογημένη από¬ 
φασή του, να καλεί ειδικούς επιστήμονες της ημεδαπής ή αλλοδα¬ 
πής με εξειδικευμένες γνώσεις σε θέματά του ΟΒΙ για να πάρά- 
σχουν επί ορισμένο χρόνο αντίστοιχες προς την ειδικότητά τους 
υπηρεσίες. 

Οι αποδοχές και η εργασιακή τους σχέση καθορίζονται από το 
Διοικητικό Συμβούλιο και η σχετική απόφαση υποβάλλεται για 
έγκριση στον Υπουργό Βιομηχανίας, Ενέργειας και Τεχνολο¬ 
γίας. . 

Άρθρο 4 

Όροι και ωράριο εργασίας 

1. Το προσωπικό του ΟΒΙ υποχρεούται να παρέχει την εργα¬ 
σία του στην έδρα του Οργανισμού ή σε παραρτήματά του. 


2. Όλο το προσωπικό είναι υποχρεωμένο να δείχνει επιμέλεια 
κατά την εκτέλεση της εργασίας του και πνεύμα συνεργασίας 
χρησιμοποιώντας ανεπιφύλακτα τις γνώσεις και την πείρα του 
για την ολοκλήρωση του έργου που αναλαμβάνει. . , 

3. Το προσωπικό εκτελεί τις εντολές των ιεραρχικώς προϊστα¬ 
μένων του. 

4. Το προσωπικό πρέπει να απέχει από εργασία ή πράξη που 
μπορεί να βλάψει τα συμφέροντα του ΟΒΙ. Δεν επιτρέπεται στο 
προσωπικό του ΟΒΙ κατ’ ιδίαν άσκηση αρμοδιοτήτων συναφών 
με εκείνες του ΟΒΙ,ίρπως κατάθεση αιτήσεων για χορήγηση δι¬ 
πλωμάτων ευρεσιτεχνίας και συμμετοχή ή οποιαδήποτε συνεργα¬ 
σία με ιδιωτικά γραφεία βιομηχανικής ιδιοκτησίας. 

5. Το προσωπικό δικαιούται να εκφράζει εγγράφως στον 
άμεσο ιεραρχικά προϊστάμενό του τη γνώμη του για θέματα που 
σχετίζονται με τα συμφέροντα του ΟΒΙ. Το έγγραφο αυτό κοινο¬ 
ποιείται από τον παραλήπτη του στον καθ’ ύλη αρμόδιο Διευθυ¬ 
ντή, στον Τεχνικό Διευθυντή του ΟΒΙ και στον Πρόεδρο του ΟΒΙ. 

6. Το προσωπικό του ΟΒΙ παρέχει την εργασία του στον ΟΒΙ 
με εβδομαδιαία πενθήμερη απασχόληση και 38 ώρες εργασίας. 

7. Το ημερήσιο ωράριο εργασίας ορίζεται από το Διοικητικό 
Συμβούλιο του Οργανισμού. 

8. Σε κάθε περίπτωση το προσωπικό τού ΟΒΙ βρίσκεται στη 
διάθεση του Οργανισμού γιά αντιμετώπιση τυχόν φόρτου εργα¬ 
σίας και κατεπειγούσών υποθέσεων. Υπερωριακή απασχόληση 
του προσωπικού για τις κατηγορίες Ε, Τ, Λ και Γ επιτραπηκε 
ύστερα από έγγραφή εντολή τού Γ ενικού Διευθυντή του ΟΒΙ αμεί¬ 
βεται με αποζημίωση σύμφωνα με τις διατάξεις της εργατικής 
νομοθεσίας, όπως εκάστοτε ισχύουν..Το προσωπικό των υποκα¬ 
τηγοριών Ε1, Ε2 και Ε3 δεν αμείβεται χωριστά για υπερωριακή 
απασχόληση., 

9. Γονέας με τέκνα ηλικίας μέχρι 2 ετών δικαιούται μειωμένο 
ωράριο 2 ώρες κάθε μέρα και μέχρι 4 ετών μιας ώρας κάθε μέρα 
με πλήρεις αποδοχές, εφόσον η επαγγελματική απασχόληση του 
έτερου γονέα δεν επιτρέπει την κάλυψη των σχετικών αναγκών. 

Άρθρο 5 

Άδειες " ' ■ 

1. Το προσωπικό του ΟΒΙ, μετά τη συμπλήρωση ενός έτους 
πραγματικής υπηρεσίας στον ΟΒΙ, δικαιούται κανονική άδεια 20 
εργάσιμων ημερών με πλήρεις αποδοχές. Για τα υπόλοιπα χρό¬ 
νια η άδεια προσαυξάνεται κατά 1 ημέρα κάθε χρόνο για τα 2 
πρώτα χρόνια και κατά 1 ημέρα κάθε τριετία για τά επόμενα με 
ανώτατο όριο 30 εργάσιμες μέρες. Μεταφορά αδειών από ημερο¬ 
λογιακό έτος σε έτος δεν επιτρέπεται. 

2. Εκτός από την ετήσια άδεια το προσωπικό του ΟΒΙ δικαιού¬ 
ται κάθε χρόνο ειδική άδεια μετ’ αποδοχών για τις παρακάτω πε¬ 
ριπτώσεις και μόνον για τις προβλεπόμενες ημέρες: 

α. για γάμο του ίδιου υπαλλήλου: 5 ημέρες 

β. για ασθένεια συγγενούς πρώτου βαθμού: 3 ημέρες 

γ. για θάνατο συγγενούς πρώτου βαθμού: 3 ημέρες 

δ. για εγκυμοσύνη και τοκετό και μετά από σχετική ιατρική 
γνωμάτευση: 4 μήνες 

ε. για επίβλεψη και επιτήρηση σχολικής προόδου τέκνων γο¬ 
νική άδεια μέχρι 4 ημερών το έτος κατά τη διάρκεια της σχολικής 
περιόδου. 

3. Προσωπικό του ΟΒΙ που δεν μπορεί να προσέλθει στην υπη¬ 
ρεσία του λόγω ασθένειας είναι υποχρεωμένο να το γνωστοποιή¬ 
σει οπωσδήποτε στην αρμόδια υπηρεσία του Οργανισμού. Κατά 
την επιστροφή του στον Οργανισμό πρέπει να προσκομίσει γνω¬ 
μάτευση από γιατρό του αρμόδιου ασφαλιστικού φορέα. Η γνω¬ 
μάτευση δεν είναι απαραίτητη για δικαιολογία μιας μόνον ημέρας 
και για συνολικά 5 μεμονωμένες ημέρες τον χρόνο. 

4. Με απόφαση του Διοικητικού Συμβουλίου του ΟΒΙ μπορεί, 
με σκοπό τη διευκόλυνση και ενθάρρυνση της επαγγελματικής 
επιμόρφωσης των υπαλλήλων, εφόσον αυτή, σχετίζεται με το 
αντικείμενο του Οργανισμού, να χορηγείται άδεια με ή χωρίς 
αποδοχές για μετεκπαίδευση προσωπικού στο εσωτερικό ή εξω- 

χερικό. Εαν χορηγηθεί άδεια μετ’ αποδοχών ο εργαζόμενος υπο- 
χρεούται να παραμείνει στον ΟΒΙ τουλάχιστον το διπλάσιο χρο¬ 
νικό διάστημα για το οποίο χορηγήθηκε η άδεια. Σε περίπτωση 
αθέτησης της υποχρέωσης αυτής, ο εργαζόμενος οφείλει να απο¬ 
δώσει στον ΟΒΙ το διπλάσιο των αποδοχών του χρόνου της 
αδείας. 

Άρθρο 6 

Μισθολογικά κλιμάκια - Αποδοχές 

1. Η εξέλιξη των μίσθολογικών κλιμακίων ανά έτη υπηρεσίας 
στον ΟΒΙ για όλες τις κατηγορίες ορίζεται στο παράρτημα II του 
Κανονισμού αυτού. Κατ’ εξαίρεση οι υποκατηγορίες Ε1, Ε2 και 
Ε3 δεν εντάσσονται σε ετήσια μισθολογικά κλιμάκια. Οι αποδο¬ 
χές των παραπάνω υποκατηγοριών ορίζονται κατά περίπτωση 
από το Διοικητικό Συμβούλιο του ΟΒΙ. 

2. Το ύψος των αποδοχών που αντιστοιχεί σε κάθε μισθολο- 
γικό κλιμάκιο ανά κατηγορία καθορίζεται από το Διοικητικό 
Συμβούλιο του ΟΒΙ, μετά από εισήγηση από τον Γενικό Διευθυ¬ 
ντή του ΟΒΙ. 

3. Στις αποδοχές του προσωπικού προστίθενται τα εξής επιδό¬ 
ματα: 

α. Οικογενειακό επίδομα για όσους έχουν οικογενειακά βάρη 
(επίδομα γάμου και επίδομα τέκνων). 

β. Επίδομα αδείας σύμφωνα με το άρθρο 5 του Κανονισμού 
αυτού. 

γ. Δώρα Χριστουγέννων - Νέου. Έτους και Πάσχα. 

Το ύψος των επιδομάτων και ο υπολογισμός - τους καθορίζεται 
από το Διοικητικό Συμβούλιο σύμφωνα με την έκάστοτε ισχύουσα 
εργατική νομοθεσία. Το Διοικητικό Συμβούλιο, μπορεί να αποφα¬ 
σίζει την χορήγηση επιδόματος διαχειριστικών λαθών σε όσους 
διαχειρίζονται χρήματα. 

4. Το Διοικητικό Συμβούλιο του ΟΒΙ μπορεί να χορηγήσει 
πρόσθετη αμοιβή αποτελεσματικότητας στο προσωπικό του ΟΒΙ, 
είτε συνολικά, είτε σε ορισμένες μονάδες του, είτε, κατ’ εξαίρεση 
και με αιτιολογημένη απόφαση σε άτομα, μετά από εργασία που 
είχε ιδιαίτερα ευνοϊκά αποτελέσματα στην ανοδική πορεία του 
Οργανισμού σύμφωνα με τον ετήσιο προγραμματισμό του ΟΒΙ. 

• ·' 1 Άρθρο 7 

, Προαγωγές 

1. Το Διοικητικό Συμβούλιο του ΟΒΙ, μετά από εισήγηση του 
Γενικού Διευθυντή, αποφασίζει τη βαθμολογική ή μισθολογική 
προαγωγή του προσωπικού για όλες τις κατηγορίες. Για την 
προαγωγή λαμβάνονται υπόψη η πείρα και η ευδόκιμος υπηρεσία 
του προσώπου μέσα στον Οργανισμό. Ειδικότερα για την κρίση 
της ευδόκιμης υπηρεσίας λαμβάνεται υπόψη η συνεχής παρουσία 
του υπαλλήλου στον Οργανισμό; η συμβολή του στην πρόοδο του 
Οργανισμού, οι πρωτοβουλίες του, η οργανοτικότητά του, και το 
πνεύμα συνεργασίας του. Σε περίπτωση που το Διοικητικό Συμ¬ 
βούλιο κρίνει ιδιαίτερα ευδόκιμη την υπηρεσία εργαζόμενου στον 
ΟΒΙ μπορεί να αποφασίσει μισθολογική ή βαθμολογική προα¬ 
γωγή σε περισσότερα του ενός μισθολογικά κλιμάκια ή στις υπο¬ 
κατηγορίες Ε1, Ε2 και Ε3. 

2. Οί ετήσιες μισθολογικές προαγωγές του προσωπικού του 
ΟΒΙ των κατηγοριών Ε, Τ, Λ και Γ πραγματοποιούνται με την 
πάροδο έτους με την προϋπόθεση ότι: 

α. Δεν υπάρχει πειθαρχική ποινή που να περιορίζει αυτήν την 
εξέλιξη, σύμφωνα με το άρθρο 8 του Κανονισμού αυτού, και 

β. Δεν υπάρχει τεκμηριωμένη αρνητική κρίση του Διοικητικού 
Συμβουλίου, μετά από εισήγηση του Γενικού Διευθυντή, για την 
απόδοση του υπαλλήλου. 

. . Άρθρο 8 

Πειθαρχικά παραπτώματα - Ποινές 

1. Παράβαση από εργαζόμενο στον ΟΒΙ των καθηκόντων του 
απέναντι στον Οργανισμό όπως αυτά προκύπτουν από τη σύμ¬ 


βαση εργασίας του, τον Κανονισμό, τις εντολές, τις ιαχύουσες 
εσωτερικές ρυθμίσεις και γενικά με πράξεις ή παραλείψεις αντίθε¬ 
τες με την υπηρεσιακή πειθαρχία και δεοντολογία συνιστούν πει¬ 
θαρχικά παραπτώματα και τιμωρούνται σύμφωνα με τις διατά¬ 
ξεις του Κανονισμού αυτού. 

2. Πειθαρχικά παραπτώματα είναι ιδίως τα παρακάτω: 

α; Η άρνηση εκτέλεσης, ή η μη έγκαιρη ή μη πλημελής εκτέ¬ 
λεση της οφειλόμενης υπηρεσίας προς τον ΟΒΙ και γενικά η πα¬ 
ράβαση των καθηκόντων που ορίζει το άρθρο 4 παρ. 1 έως και 4 
του Κανονισμού αυτού. 

β. Η παράβαση της υποχρέωσης επαγγελματικής εχεμύ¬ 
θειας. 

γ. Η απόπειρα δωροληψίας από τους συναλλασσόμενους με 
τον ΟΒΙ. 

δ. Η αυθαίρετη ή αδικαιολόγητη απουσία του εργαζόμενου 
από την υπηρεσία του. 

3. Πειθαρχικές ποινές είναι: α) η προφορική σύσταση, β) η έγ¬ 
γραφη επίπληξη, γ) η επιβολή χρηματικού προστίμου επί του μη¬ 
νιαίου μισθού, δ) η αναστολή στην εξέλιξη της μισθολογικής κλί¬ 
μακας για χρονικό διάστημα μέχρι ενός έτους. 

Σε κάθε περίπτωση οι παραπάνω πειθαρχικές ποινές γ) και δ) 
μπορούν να συνοδεύονται από διαθεσιμότητα προς την εκτέλεση 
των καθηκόντων. 

4. Πειθαρχική ποινή επιβάλλεται όταν δεν δικαιολογείται κα¬ 
ταγγελία της σύμβασης εργασίας για σπουδαίο λόγο. 

5. Οι πειθαρχικές ποινές α) και β) της παραπάνω παραγράφου 
3 επιβάλλονται από το ιεραρχικά προϊστάμενο όργανο ενώ οι 
υπόλοιπες προβλεπόμενες πειθαρχικές ποινές της παραπάνω πα¬ 
ραγράφου 3 επιβάλλονται από το Διοικητικό Συμβούλιο του ΟΒΙ, 
ύστερα από εισήγηση της Πειθαρχικής Επιτροπής του ΟΒΙ. Η 
έγγραφη επίπληξη που επιβάλλεται από τον ιεαρχικά προϊστά¬ 
μενο κοινοποιείται στον Γενικό Διευθυντή και τον Πρόεδρο του 
ΟΒΙ. 

6. Η Πειθαρχική Επιτροπή αποτελείται από Πρόεδρο και 4 
μέλη. Η σύνθεσή της ορίζεται από το Διοικητικό Συμβούλιο του 
ΟΒΙ με διετή θητεία. Στην Πειθαρχική Επιτροπή πρόεδρος είναι 
ο Πρόεδρος του Δ.Σ. ή ο νόμιμος αναπληρωτής του και το ένα μέ¬ 
λος είναι οπωσδήποτε εκπρόσωπος των εργαζομένων στον ΟΒΙ. 

. 7. Τελεσίδικη και αμετάκλητη καταδίκη εργαζομένου στον 
ΟΒΙ για ποινικά αδικήματα κατά το άρθρο 3 παράγραφο 1γ του 
Κανονισμού αυτού, έχει σαν συνέπεια την άμεση απόλυσή του. 

Άρθρο 9 

Καταγγελία της σύμβασης εργασίας από τον ΟΒΙ 

Η σύμβαση εργασίας με τον ΟΒΙ μπορεί να καταγγελθεί από 
το Διοικητικό Συμβούλιο του Οργανισμού, ύστερα από εισήγηση 
της Πειθαρχικής Επιτροπής.πόυ προκαλείται με πρόταση του Γε¬ 
νικού Διευθυντή του ΟΒΙ, για σπουδαίο λόγο: 

Σπουδαίο λόγο συνιστούν, ιδίως: 

α. Η επανειλημμένα αυθαίρετη ή αδικαιολόγητη απουσία του 
εργαζομένου από την υπηρεσία του. 

β. Η επίμονη και αδικαιολόγητη άρνηση από τον εργαζόμενο 
για εκτέλεση εργασίας. 

γ. Η ιδιαίτερα σοβαρή παράβαση της υποχρέωσης επαγγελ¬ 
ματικής εχεμύθειας για απόρρητα του Οργανισμού. 

δ. Η επιβολή μέσα σε δύο χρόνια δύο ή περισσοτέρων από τις 
πειθαρχικές ποινές που άναφέρονται στο άρθρο 8 παρ. 3, εδάφια 
γ και δ από τό Διοικητικό Συμβούλιο. 

Άρθρο 10 
Μεταβατική διάταξη 

Το προσωπικό που παρέχει πραγματική υπηρεσία κατά την 
δημοσίευση της απόφασης αυτής στον Οργανισμό Βιομηχανικής 
Ιδιοκτησίας, είτε με απόσπαση από άλλους φορείς, είτε με απευ¬ 
θείας σύμβαση με τον Οργανισμό εντάσσεται, εφόσον το επιθυμεί 

και εφόσον το αποφασίσει το Διοικητικό Συμβούλιο, σε θέσεις 
αντίστοιχες με τα ουσιαστικά του προσόντα, μετά, από εισήγηση 
του Γενικού Διευθυντή του ΟΒΙ. 

Άρθρο 11 

Έναρξη ισχύος 

Ο Κανονισμός αυτός ισχύει από την δημοσίευσή του στήν Εφη¬ 
μερίδα της Κυβερνήσεως. 

Ο Κανονισμός αυτός να δημοσιευθεί στην Εφημερίδα της Κυ¬ 
βερνήσεως. 

Αθήνα, 1 Νοεμβρίου 1988 

Ο Υπουργός . ' 

ΑΝΑΣΤΑΣΙΟΣ ΠΕΠΟΝΗΣ 

ΠΑΡΑΡΤΗΜΑ I 

ΘΕΣΕΙΣ ΕΡΓΑΣΙΑΣ ΚΑΙ ΚΑΤΗΓΟΡΙΕΣ ΠΡΟΣΩΠΙΚΟΥ 
Κατηγορία Ε, ανώτατου ειδικού επιστημονικού προσωπικού 
Στην κατηγορία Ε, ανώτατου ειδικού προσωπικού, κατάτασ- 
σονται οι κάτοχοι πτυχίου ή διπλώματος ανωτάτης σχολής πανε¬ 
πιστημίου ή πολυτεχνείου της Ελλάδας ή ισοδύναμης σχολής του 
εξωτερικού με άριστη γνώση μιας τουλάχιστον ξένης γλώσσας. Η 
κατηγορία αυτή περιλαμβάνει κυρίως εξεταστές, νομικούς, δικη¬ 
γόρους - νομικούς, διοικητικούς, τεκμηριωτές και μεταφραστές. 
Ιδιαίτερες γνώσεις και πείρα στο αντικείμενο του ΟΒΙ λαμβάνεται 
υπόψη. 

Η κατηγορία αυτή διαιρείται στις υποκατηγορίες: 

Ε4 

Ε3: Προϊστάμενος 
Ε2: Διευθυντής 

Ε1: Αναπληρωτής Γενικός Διευθυντής 
Κατηγορία Τ, τεχνικού προσωπικού 

Στην κατηγορία Τ, τεχνικού προσωπικού, κατατάσσονται οι 
κάτοχοι πτυχίου ΤΕΙ ή πτυχίου ανωτέρας σχολής της Ελλάδας ή 
ισοδύναμης σχολής του εξωτερικού. Η γνώση μιας ξένης γλώσ¬ 
σας συνεκτιμάται θετικά. 

Κατηγορία Λ, γραμματειακής υποστήριξης 

Στην κατηγορία Λ, γραμματειακής υποστήριξης, κατατάσσο¬ 
νται οι κάτοχοι απολυτηρίου λυκείου ή εξαταξίου γυμνασίου ή 
ισοδύναμου τίτλου μέσης αναγνωρισμένης σχολής της Ελλάδας ή 
του εξωτερικού αναγνωρισμένης στην Ελλάδα. Η γνώση μιας ξέ¬ 
νης γλώσσας και ο χειρισμός Η/Τ αποτελούν πρόσθετη προϋπό¬ 
θεση όταν ορίζεται. 

Κατηγορία Γ, γενικών καθηκόντων 

Στην κατηγορία Γ, γενικών καθηκόντων, κατατάσσονται οι 
κάτοχοι απολυτήριου υποχρεωτικής εκπαίδευσης. 

ΠΑΡΑΡΤΗΜΑ II 

ΚΛΙΜΑΚΕΣ ΜΙΣΘΟΛΟΓΙΟΥ 

Για τις παρακάτω κατηγορίες οι προαγωγές σε μισθολογικά 
κλιμάκια πραγματοποιούνται κάθε χρόνο εφόσον συντρέχουν οι 
προϋποθέσεις του άρθρου 7 παρ. 2 του Κανονισμού αυτού. 
ΚΑΤΗΓΟΡΙΑ Ε’, Υποκατηγορία Ε4 

36 μισθολογικά κλιμάκια με εισαγωγικό το 
Ιο και καταληκτικό το 36ο 

Οι υποκατηγορίε Ε3, Ε2 και Ε1 δεν εντάσσονται στα μισθολο- 
γικά κλιμάκια. 

ΚΑΤΗΓΟΡΙΑ Τ, 36 μισθολογικά κλιμάκια με εισαγωγικό το 
Ιο και καταληκτικό ,το 36ο. 

ΚΑΤΗΓΟΡΙΑ Λ, 36 μισθολογικά κλιμάκια με εισαγωγικό το 
Ιο και καταληκτικό το 36ο. 

ΚΑΤΗΓΟΡΙΑ Γ, 36 μισθολογικά κλιμάκια με εισαγωγικό το 
Ιο και καταληκτικό το 36ό. 


Για όλες τις κατηγορίες το Διοικητικό Συμβούλιο μπορεί να 
προσθέσει και άλλα κλιμάκια πέραν του 36ου. * 

Αθήνα, 11 Νοεμβρίου 1988 

Με εντολή Υπουργού 
Ο Δ/ντής 
Μ. ΠΟΛΥΖΑΚΗΣ 
—- 

Αριθ. 1314/4/88 (8) 

Ανασυγκρότηση,Γνωμοδοτικής Επιτροπής Ακτοπλοϊκών Συ¬ 
γκοινωνιών για τό χρονικό διάστημα από 1.12ί88 μέχρι 
30.9.89. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: ," 

1) . Το Π.Δ. 259/88 (ΦΕΚ 117/3.6.88) «Περί οργανισμού 

ΥΕΝ». ’ 

2) Το αριθμ. ΓΥ 2031/25.8.88 έγγραφο ΥΠΟΥΡΓΕΙΟ ΑΙ¬ 
ΓΑΙΟΥ 

3) Το αριθμ. 31.8.88 ΤΕΕΕΧ της Ένωσης Πλοιοκτητών Ακτο¬ 
πλοϊκών Επιβατηγών Πλοίων 

4) Το αριθμ. 92447/20.9.88 έγγραφο ΥΠΟΥΡΓΕΙΟ ΜΕΤΑ¬ 
ΦΟΡΩΝ & ΕΠΙΚΟΙΝΩΝΙΩΝ 

5) Το από 25.8.88 έγγραφο Ναυτικού Επιμελητηρίου της Ελλά¬ 
δος 

6) Το αριθμ. 22.8.88 έγγραφο Ένωσης Π/θ Εσωτερικού 

7) Το αριθμ. 12499/9.9.88 έγγραφο Εμπορικού και Βιομηχα¬ 
νικού Επιμελητηρίου Πειραιά. 

8) Το αριθμ. 28/20.9.88 έγγραφο Πανελληνίου Ένωσης 
Πλοιοκτητών Ακτοπλοϊκών Φ/Γ πλοίων μέχρι 500 κοχ. 

9) Το αριθμ. 53121/30.8.88 έγγρα'φο'Ε.Ο.Τ. και 

10) Το αριθμ. 3014/5.10.88 έγγραφο ΥΕΝ/ΓΡΑΦΕΙΟ 
ΥΠΟΥΡΓΟΥ, αποφασίζουμε: 

1. Ανασυγκροτούμε τη Γνωμοδοτική Επιτροπή Ακτοπλοϊκών' 
Συγκοινωνιών και καθορίζουμε τη σύνθεση της για το χρονικό διά¬ 
στημα από 1 Δεκεμβρίου 1988 μέχρι 30 Σεπτεμβρίου; 1989 ως' 
ακολούθως: 

1) Γενικός Γραμματέας ΥΕΝ, Πρόεδρος 

2) Προϊστάμενος Διεύθυνσης Ελέγχου Εμπορικών Πλοίων 

3) Προϊστάμενος Διεύθυνσης Θαλασσίων Συγκοινωνιών 

4) ΚΟΤΣΑΥΤΑΚΗ Ελευθ., εκπρόσωπος του Ε.Ο.Τ. και ανα¬ 
πληρωτής της ο ΠΑΓΩΝΗΣ Ν. ·.■;·■ 

5) ΣΑΧΝΙΚΑΣ Μιχ. ειδικός στα ναυτιλιακά και αναπληρωτής 
του ο ΓΕΡΑΣΙΜΟΣ Νικ. 

6) ΣΙΓΑΛΑΣ Μ. εκπρόσωπος της Ένωσης Πλοιοκτητών Ακτο- ν 
πλοϊκών Επιβατηγών πλοίων και αναπληρωτής ο ΣΦΗΝΙΑΣ Π.· 

>7) ΜΠΑΡΟΥΤΑΚΗΣ Μ. Υπάλληλος του Υπουργείου Αιγαίου 
και (αναπληρωτής του ο ΓΕΩΡΓΑΝΤΑΣ Κ. 

2. Όταν υπάρχουν για συζήτηση, θέματα: 

α) Ναυτολογίου για τις κύριες Ακτοπλοϊκές γραμμές; μετέχουν . 
στην Επιτροπή, και οϋ . * 

* 1) ΣΤΡΙΝΤΖΗΣ Γερ. εκπρόσωπος του Ναυτικού Επιμελητηρίου 
Ελλάδος και αναπληρωτής του ο ΧΑΤΖΗΑΝΤΩΝΙΟΥ και , - . 

2) ΒΛΑΧΟΣ Δημ. εκπρόσωπος του Εμπορικού και Βιομηχανι¬ 
κού Επιμελητηρίου Πειραιά και αναπληρωτής του ο ΤΕΛΕΙΩΝΗ 
Νικ. · 

β) Ναυλολογίου Ε/Γ Ο/Γ πλοίων για τις δευτερεύουσες και τοπι¬ 
κές δρόμολογιακές γραμμές μετέχει στη σύνθεση της παραγράφου 
2.α), του εκπροσώπου της Ένωσης Πλοιοκτητών Επιβατηγών 
Ακτοπλοϊκών Πλοίων, ο ΓΑΒΡΙΗΛ Κων/νος εκπρόσωπος της 
Ένωσης Πορθμείων-Έσωτερικού και (αναπληρωτής του-ο ΤΣΑ¬ 
ΓΚΑΡΗΣ Παρ. 

γ) Δρομολογίων Ε/Γ - Ο/Γ πλοίων για τις δευτερεύουσες και το¬ 
πικές δρομολογιακές γραμμές μετέχει στη σύνθεση της Επιτροπής, 
αντί του εκπροσώπου της Ένωσης, Πλοιοκτητών Επιβατηγών 
Ακτοπλοϊκών Πλοίων, ο ΓΑΒΡΙΗΛ Κων/νος εκπρόσωπος της 
Ένωσης Πορθμείων Εσωτερικού και αναπληρωτής του ο ΤΣΑ- 

ΙΚΑΡΗΣ Παρ. 

5) Αγόνων Ταχυδρομικών Γραμμών μετέχει στη σύνθεση της Επι¬ 
τροπής και ο ΣΤΑΜΑΤΟΥΚΟΣ Κων/νος εκπρόσωπος του Υπουργείου 
Μεταφορών και Επικοινωνιών και αναπληρωτής του ο ΧΡΙΣΤΟΔΟΥ¬ 
ΛΟΥ Αριστοφ. 

ε) Ναυλολογίου των Φορτηγών και Πετρελαιοκινήτων ακτοπλοϊκών 
πλοίων μετέχει στη σύνθεση της Επιτροπής, αντί του εκπροσώπου της 
Ένωσης Πλοιοκτητών Επιβατηγών Ακτοπλοϊκών Πλοίων, ο ΛΑΔΟ- 
ΓΙΑΝΝΗΣ Κων/νος εκπρόσωπος της Πανελλήνιου; Ένωσης Πλοιο¬ 
κτητών Φορτηγών Πλοίων μέχρι 500 κοχ και οιναπληρωτής του ο ΠΑ- 
ΠΟΥΤΣΟΓΛΟΥ Βασ. 


3. Σε περίπτωση απουσίοις του Προέδρου καθήκοντα Προέδρου εκτε- 
λεί ο Αρχηγός Λ.Σ. 

.4. Γραμματέα της Επιτροπής ορίζουμε τον Υποπ/ρχο ΔΣ ΤΡΙ- 
ΓΚΑΛΑ Α. και αναπληρωτή τον Ανθ/ρχο ΑΣ ΜΑΛΑΤΕΣΤΑ Σπυρ. 

Να κοινοποιηθεί και να δημοσιευθεί στην Εφημερίδα της Κυβερνή- 
σεως. 

Πειραιάς, 1 Νοεμβρίου 1988 
Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



